Forespørsel om å delta i intervju i forbindelse med en masteroppgave

Vi er to masterstudenter i kommunikasjonsteknologi med fordypning informasjonssikkerhet ved Norges Teknisk og Naturvitenskapelige Universitet (NTNU) og vi holder på å skrive masteroppgaven vår. Temaet for oppgaven er håndtering av sikkerhetsbrudd og vil omfatte planlegging i tillegg til håndtering av faktiske hendelser. Vi ønsker å finne ut av hvilke planer virksomheter har når det gjelder sikkerhetsbrudd i tillegg til hvordan disse planene har blitt utført i praksis.

Vi ønsker å foreta intervjuer ansikt-til-ansikt med en eller flere personer fra ulike virksomheter for å kunne svare på dette. Spørsmålene vi ønsker å stille handler om hvilke planer som finnes, hvilke standarder som følges, hvordan planene brukes i praksis og til hvilken grad dette har fungert som man har ønsket.

Vi planlegger å bruke båndopptager under intervjuene. Intervjuene kommer til å bli gjennomført i full fortrolighet og opptakene og eventuelle notater kommer til å bli oppbevart og behandlet konfidensielt på NTNU.

Intervjuene kommer til å bli foretatt av oss og noen deler kan bil diskutert med vår veileder Maria B. Line, stipendiat ved NTNU og forsker ved SINTEF og ansvarlig professor Karin Bernsmed, førsteemanuesis II ved NTNU og forsker ved SINTEF.

Resultatene fra intervjuene kommer til å bli en del av en rapport som leveres på NTNU. Ingen enkeltpersoner eller enkeltvirksomheter vil kunne identifiseres i denne rapporten. Ved prosjektets slutt, 17.06.2013, vil alle lydopptak bli slettet og øvrig datamateriale vil bli anonymisert. Det vil si at eventuelle direkte personidentifiserende opplysninger slettes og eventuelle indirekte personidentifiserende opplysninger fjernes eller slettes.

Det er frivillig å være med og du har mulighet til å trekke deg når som helst underveis i prosjektet uten å måtte begrunne dette nærmere. Dersom du velger å trekke deg vil all samlet informasjon bli anonymisert og lydopptak vil slettes.

Dersom du har noen spørsmål er det bare å kontakte oss. Vi håper du ønsker å delta.

Studien er meldt til Personvernombudet for forskning, Norsk samfunnsvitenskapelige datatjeneste (NSD).

Med vennlih hilsen  
Marte Tårnes og Cathrine Hove  
[martetar@stud.ntnu.no](mailto:martetar@stud.ntnu.no) / [cathrhov@stud.ntnu.no](mailto:cathrhov@stud.ntnu.no)   
Tlf: 98 47 40 67 / 90 74 60 28

Samtykkeerklæring;

Jeg har mottatt skriftlig informasjon og er villig til å delta i studien.

Dato/Sted: Navn: Signatur: